Jeg har lige købt nye dæk til min bil, inklusiv alufælge. Størrelse 15 tommer. Prisen er ganske vist 400 kr. højere end tilsvarende 4 hjul til en Mac Pro computer, men så er mine dæk også inklusiv montering. Det er mig ubegribeligt, hvor talblinde Apple er blevet indenfor visse produktgrupper. Helt aktuelt lancerer Cupertino-folkene nu en computer til 72000 kr. uden andet tilbehør end et strømkabel, kan jeg læse. Nysgerrig efter om der er flere overraskelser, har jeg besøgt Apples opdaterede online-shop. Faldt over Studio Display. Skærmen har stærke specifikationer og den er en fryd at betragte, men man tager sig også betalt for den. Prisen er minimum 14000 kr. For 27 tommer! Til almindelig orientering er dette indlæg skrevet på en laptop koblet til en spritny Samsung 4K monitor. Bevares, den har ikke mic eller webcam, men det kan tilkøbes for håndøre. Til gengæld er den 32". Pris? 1700 kr. Eller det samme som et enkelt gummihjul til førnævnte Mac Pro computer